
Bihać, 11.09.2022. godine.

NABAVKA BR. 18 - POZIV ZA DOSTAVU PONUDA ZA nabavku konsultantskih usluga 
za unaprjeđenje politika i mjera za razvoj konkurentnosti radne snage u deficitarnim zanimanjima na području gradova bihać i bosanska krupa

TEHNIČKI OPIS I UVJETI NABAVKE USLUGA

1.1.  O projektu i kontekstu radnog zadatka

Projekt „Aktivacije i integracije nezaposlenih osoba na tržištu rada u Unsko sanskom kantonu“ (u daljem tekstu Projekt) je financiran od strane Međunarodne organizacije rada (MOR/ILO), Europske unije u BiH, Grada Bosanska Krupa i Grada Bihaća. Projekt implementira Grad Bosanska Krupa u suradnji sa: Grad Bihać, Centar za promociju lokalnog razvoja - PLOD Centar Bihać, JU „Služba za zapošljavanje Unsko-sanskog kantona“, Mješovita srednja škola „Safet Krupić“, te poduzećima doo Krupa Kabine, doo Bosankar, doo ZAH, doo ACMA, doo ATNH, doo Safebus, doo Ibrahimović, doo AKM Technlogy, doo Č.J. i doo Kostelski buk. 
Projekt je usmjeren na promjenu pristupa ključnih aktera u procesu upravljanja tržištem rada i kreiranja sistema u kojem se upravljanje tržištem rada, te donošenje politika i mjera zasniva na partnerskom, analitičko planskom pristupu, sa jasno postavljenim ciljevima i ulogama svih aktera. Da bi put prema takvoj promjeni uopće bio otvoren, neophodno je graditi i jačati Lokalno partnerstvo za zapošljavanje (LPZ BI-BK) u koje su pored gradova Bihać i Bosanska Krupa, uključeni Centar za promociju lokalnog razvoja - PLOD Centar Bihać, JU „Služba za zapošljavanje Unsko-sanskog kantona“, Mješovita srednja škola „Safet Krupić“ te gore navedena poduzeća iz metaloprerađivačkog sektora i sektora turizma.
Očekuje se da projekt doprinese uspostavljanju  integriranog, strateškog, participativnog pristupa upravljanju tržištem rada. Ovakav ishod će omogućiti da LPZ BI-BK formira funkciju upravljanja tržištem rada na lokalnom nivou i provodi je i nakon isteka projekta. Tome će doprinijeti ostali projektni ishodi, u vidu osnaženih kapaciteta LPZ BI-BK, te kreiranja tehničkih pretpostavki za obuku radne snage. Posebna pažnja će biti posvećena poticanju nezaposlenih osoba i teže zapošljivih kategorija da se aktiviraju i njihovom uključivanju u  programe obuke i zapošljavanja/ samozapošljavanja, što će osigurati dalju zainteresiranost i uključenost poslodavaca i nezaposlenih osoba u ovom procesu.    
Krajnji korisnici projekta su nezaposlene osobe (od kojih su bar 50% teže zapošljive osobe) koje se nalaze na evidenciji SzZ USK, a čija aktualna zanimanja nisu srodna sa potrebama tržišta rada, odnosno osobe koje iskažu namjeru za unaprjeđenjem konkurentnosti na tržištu rada. Direktnu korist će imati minimalno 80 korisnika, bilo kao korisnici programa za stručno osposobljavanje, odnosno korisnici programa podrške samozapošljavanju. 

1.2.  Detaljan opis radnog zadatka 

Svrha ovog radnog zadatka je osigurati stručnu savjetodavnu podršku u izradi i/ili unaprjeđenju politika i mjera za razvoj konkurentnosti radne snage u deficitarnim zanimanjima na lokalnom nivou u gradovima Bihać i Bosanska Krupa. Savjetodavna podrška  obuhvata analizu poticajnih programa koje su Gradovi Bihać i Bosanska Krupa proveli u tekućoj i prethodnoj godini s ciljem jačanja konkurentnosti radne snage u deficitarnim zanimanjima, te izradu poticajnih programa u ovim oblastima. 
Cilj savjetodavne podrške je pomoći naprijed navedenim jedinicama lokalne samouprave da kreiraju kvalitetne Programe za jačanje konkurentnosti radne snage u deficitarnim zanimanjima. 
Savjetodavna podrška uključuje sljedeće aktivnosti:
a) Analiza poticajnih programa koje su gradovi Bihać i Bosanska Krupa proveli u tekućoj i prethodnoj godini s ciljem jačanja konkurentnosti radne snage u deficitarnim zanimanjima
Svrha ove pojedinačne aktivnosti jeste identifikacija prednosti i nedostataka postojećih programa i identifikacija potreba za poboljšanjem. Ova aktivnost će biti realizirana na osnovu desk istraživanja i uvida u dokumentaciju koju će obezbjediti Projekt u suradnji Gradovima, a koja uključuje relevantne analize koje su provedene u toku Projekta, realizirane programe (Program, pravilnik, javni poziv, forme) te podatke o realizaciji programa, a koji između ostalog mogu obuhvatiti broj korisnika, broj zaposlenih korisnika programa, ukupan budžet programa i sl. Konačan izlaz ove aktivosti su preporuke za poboljšanje i/ili izradu novih programa za  jačanja konkurentnosti radne snage u deficitarnim zanimanjima. (max 14 radnih dana)
b) Kreiranje prijedloga Programa za jačanje konkurentnosti radne snage u deficitarnim zanimanjima u gradovima Bihać i Bosanska Krupa 
Konsultantske usluge u okviru ove aktivnosti se odnose na kreiranje prijedloga Programa za jačanje konkurentnosti radne snage u deficitarnim zanimanjima u gradovima Bihać i Bosanska Krupa. To obuhvata aktivnosti definiranja ciljeva Programa koji će biti definirani u bliskoj suradnji sa Gradovima i u skladu sa specifičnim razvojnim opredjeljenjima Gradova, zatim razvoj kompletnog Programa koji uključuje Pravilnik, Javni poziv, Prijavni obrazac i Evaluacijski obrazac. Naprijed navedeni programi su namijenjeni firmama i obrazovnim ustanovama koje provode aktivnosti jačanja konkurentnosti radne snage, dok su krajnji korisnici osobe koje se nalaze na evidenciji nezaposlenih u USK. Konačni ishodi ove aktivnosti su kreirani:
· Prijedlog Programa za jačanje konkurentnosti radne snage u deficitarnim zanimanjima u gradu Bihaću (max 16 radnih dana)
· Prijedlog Programa za jačanje konkurentnosti radne snage u deficitarnim zanimanjima u gradu Bosanska Krupa (max 16 radnih dana)

1.3. Dinamika rada, lokacija, resursi i isporuke dokumenata
  
Procijenjeno vrijeme potrebno za realizaciju ovog zadatka iznosi 46 radnih dana. Planirani početak aktivnosti je 18. septembar 2023. godine, a sve aktivnosti moraju biti završene najkasnije od 18. novembra 2023. godine.
Konsultantska kompanija s kojom naručilac posla zaključi ugovor o realizaciji ovog zadatka je obavezna slijediti dinamiku predstavljenu u tabeli ispod, te je u obavezi u dole navedenim terminima isporučiti planiranu tehničku podršku i dokumente:

	Očekivani dokumenti/tehnička/stručna podrška koji se očekuju od strane pružatelja konsultantskih usluga 
	Rok isporuke / datumi

	· Provedene analize poticajnih programa koje su gradovi Bihać i Bosanska Krupa proveli u tekućoj i prethodnoj godini s ciljem jačanja konkurentnosti radne snage u deficitarnim zanimanjima 
· Kreiran set preporuka za unaprjeđenje poticajnih politika 
(14 radnih dana)
	01.10.2023. godine


	· Kreiran prijedloga Programa za jačanje konkurentnosti radne snage u deficitarnim zanimanjima u gradu Bihaću 
· Kreiran prijedloga Programa za jačanje konkurentnosti radne snage u deficitarnim zanimanjima u gradu Bosanska Krupa 
Napomena: Naprijed navedeni prijedlozi programa treba da se sastoje od:
· Pravilnik, 
· Javni poziv, 
· Obrazac za prijavu
· Evaluacijski obrazac 
(32 radna dana)
	18.11.2023. godine






1.4. Izvještavanje i plaćanje
· Izvještavanje 
Pružatelj konsultantskih usluga će isporučiti tražene rezultate gradovima Bihać i Bosanska Krupa, te PLOD Centru kao naručiocu posla. Pružatelj konsultantskih usluga će putem vodećeg konsultanta biti u redovnoj komunikaciji i korespondenciji sa naručiocem, te će po potrebi obavljati konsultacije sa naručiocem posla.  U procesu kreiranja gore pometnutih dokumenata, pružatelj konsultantskih usluga je obavezan da ukoliko ima potrebe, izvještava pismeno projektnog službenika o napretku i eventualnim poteškoćama u radu i potrebama putem e-maila, a koristeći adresu plod@plod.ba.
· [bookmark: _Hlk103552186]Plaćanje 
[bookmark: _Hlk103552159]Pružatelj konsultantskih usluga je obavezan da kao rezultat provedenog zadatka naručitelju posla isporuči dokumente koji su sadržani u poglavlju 1.3., te zahtjev za plaćanje u formi koju će osigurati naručitelj posla.  
· Dinamika isplate 
· [bookmark: _Hlk103160956]30% avansno, najkasnije 7 dana od potpisa ugovora, 
· 70% nakon obavljenog posla, najkasnije 7 dana od dana prihvatanja Izvještaja pružatelja konsultantskih usluga.
1.5. Traženi tehnički uvjeti  / reference
Kompanija mora ispunjavati minimalne slijedeće uvjete:
· [bookmark: _Hlk103161185]Da je registrirana za obavljanje djelatnosti pružanja konsultantskih usluga (Rješenje o registraciji 
· Da ima uspješno iskustvo u realizaciji najmanje jednog, ili više ugovora čija je ukupna financijska vrijednost jednaka ili veća od procijenjene vrijednosti nabavke, u prethodne tri (3) godine ili od datuma registracije, odnosno početka poslovanja, ako je ponuđač registriran, odnosno počeo sa radom prije manje od tri godine (Referentna lista)
· Da vodeći konsultant ima relevantno iskustvo na poslovima kreiranja razvojnih politika i mjera, te poslovima na polju razvoja privrede i jačanja konkurentnosti u Bosni i Hercegovini.

1.6. [bookmark: _Hlk103161328] Način i rok za podnošenje prijave
1.6.1. Način podnošenja prijave
Tehnička ponuda treba da sadrži:
a) Kratku tehničku ponudu koja će uključivati prijedlog metodologije i organizacije za izvršenje radnih zadataka, i dinamički plan, potpisano od strane ponuđača.
b) Referentnu listu ponuđača koja sadrži naziv/opis realiziranih poslova, vrijednost realiziranih poslova, datum realizacije, te naziv i kontakt informacije naručioca. 
c) CV vodećeg konsultant/ice sa detaljnim informacijama o relevantnom prošlom iskustvu, te minimalno 2 reference s punim kontakt informacijama, potpisan od strane ponuđača.
d) Rješenje o registraciji
Dokumenti navedeni pod stavkama od a) do d) trebaju biti zapakovani posebno u jednu kovertu, a na koverti treba biti navedeno: TEHNIČKA PONUDA, Nabavka br. 18, Naziv i adresa ponuđača.

Financijska ponuda treba da sadrži:
e) Financijsku ponudu. Forma financijske ponude se nalazi u prilogu br. 1) ovog poziva. 
Gore navedena financijska ponuda treba biti zapakovan odvojeno od tehničke ponude, u zasebnu kovertu, a na koverti treba biti navedeno: FINANCIJSKA PONUDA, Nabavka br. 18, Naziv i adresa ponuđača.

Koverte sa tehničkom ponudom i financijskom ponudom treba staviti u veliku kovertu na kojoj će biti naznačeno: 
Adresa naručitelja: 		PLOD Centar, ul. Dječjih žrtava 27, 77000 Bihać. 
Evidencijski broj nabavke: 	Nabavka br. 18, 
Naziv predmeta nabavke:	Nabavka konsultantskih usluge za kreiranje/unaprjeđenje politika i mjera za razvoj konkurentnosti radne snage u deficitarnim zanimanjima na području gradova Bihać i Bosanska Krupa
Naznaka: 			„Ne otvaraj“
Na pozadini koverte: 		Naziv i adresa ponuđača,

Prijava se podnosi isključivo putem pošte na adresu PLOD CENTAR BIHAĆ, Dječjih žrtava 27, 77000 Bihać. 

1.6.2. [bookmark: _Hlk103161367]Rok za dostavljanje prijave
Rok za dostavljanje ponude je 21.09.2023. godine, (četvrtak) do 13.00 sati. 
Nepotpune i neblagovremene ponude se neće uzeti u razmatranje. 

1.7. Ocjena prijedloga
Sve ponude koje ispunjavaju administrativne uvjete će biti ocjenjene. 
Kriterij za dodjelu ugovora je ekonomski najpovoljnija ponuda. Ukupan broj bodova se dobije zbirom bodova koje ponuđač ostvari po osnovu A) kvalitete ponude i B) cijene ponude. Ponuda može ostvariti maksimalno 100 bodova, i to po osnovu kvalitete, ponuda može ostvariti maksimalno 70 bodova, a po osnovu cijene, maksimalno 30 bodova. 
[bookmark: _Hlk103161391]Prilikom ocjene kvalitete ponude komisija će vrjednovati: reference ponuđača u traženim oblastima, iskustvo vodećeg konsultanta u traženim oblastima, prijedlog metodologije i organizacije rada i dinamički plan realizacije radnog zadatka. 

1.8. Način i rok za postavljanje pitanja  
Molimo Vas da u slučaju dodatnih pojašnjenja isključivo koristite e-mail: plod@plod.ba. Rok za postavljanje pitanja je 48h prije roka za dostavu ponude.

· KRAJ -

[bookmark: _Hlk103161451]


Prilog 1 Financijska ponuda

Naziv ponuđača:
Adresa ponuđača:
Predmet nabavke: Konsultantske usluge za unaprjeđenje politika i mjera za razvoj konkurentnosti 
   		      radne snage u deficitarnim zanimanjima na području gradova Bihać i Bosanska 
      Krupa 

Broj i datum nabavke: Nabavka br. 18, od 11.09.2023. godine
	

	R.br.
	Naziv usluge
	J/M
	Količina
	Jedinična cijena (KM)
	Ukupno bez
PDV-a
(KM)

	
	
	
	
	
	

	
1
	Analiza poticajnih programa koje su gradovi Bihać i Bosanska Krupa proveli u tekućoj i prethodnoj godini s ciljem jačanja konkurentnosti radne snage u deficitarnim zanimanjima
Kreiranje prijedloga Programa za jačanje konkurentnosti radne snage u deficitarnim zanimanjima u gradovima Bihać i Bosanska Krupa 
	
Ugovor
	
1
	
	

	
	UKUPNO
	 
	 
	 
	



Napomena: Cijena ponude se iskazuje bez PDV-a i sadrži sve naknade koje naručilac treba platiti dobavljaču. Naručilac  ne smije imati nikakve dodatne troškove osim onih koji su navedeni u ovom obrascu. 

					OVLAŠTENO LICE PONUĐAČA


M.P.                 ______________________________ 
                                                                                                 (potpis)

